jamborette
En jamborette er et mindre internationalt spejderstævne, en mindre udgave af en jamboree.
Ordet jamborette er skabt af den danske skovrider Jens Hvass, der i mange år var leder af Buderupholm Skovdistrikt (Rold Skov). Nær Store Økssø skabte han i 1947 den første jamborette, en idé, som siden har bredt sig verden over. I 2007 fejredes 60-årsjubilæet med en jamborette på samme sted.